
A Dél-Balatoni és Sió-völgyi Nagytérség Települési Szilárdhulladék Projektjével kapcsolatos tájékoztató

I.
A déli területek üzemeltetésével kapcsolatban a Konzorciumi Tanács 2008. június 3.-i ülésén a Cikói Hulladéklerakó üzemeltetésére kijelölte a Regionális Kommunális Szolgáltató Kht-t. A közfeladat-ellátási szerződést azonban a KvV Minisztérium nem hagyta jóvá. Erre figyelemmel olyan jogi megoldást kellett keresni, amely alkalmas arra, hogy a Re-Kom Kht. kijelölése érvényes legyen, és az üzemeltetés kérdését ily módon nyílt közbeszerzési eljárás nélkül megoldjuk. 

Időközben a jóváhagyásról döntő fejlesztési igazgatóság élén is változásra került sor, de a két hónapra megválasztott megbízott igazgató megbízatása is lejárt.

Erre figyelemmel első lépésként egy jogi személyiséggel rendelkező önkormányzati társulást kívánunk létrehozni az 1997. évi CXXXV törvény alapján, a déli területeken érintett 104 önkormányzat részvételével. Ezen társulás költségvetési szerv, a társulási megállapodásban és a társulás által elfogadott szervezeti és működési szabályzatban meghatározottaknak megfelelően működik. A társulás döntéshozó szerve a Társulási Tanács, amely a tagok összességéből áll. A társulási tagokat a tanács ülésén lakosság-arányosan illeti meg a szavazati jog. 
A társulási tanács tagjainak nagy számára tekintettel a társulási tanács létrehoz egy Társulási Operatív Tanácsot, amely a társulás napi feladatait irányítja és bonyolítja. 
A társulási tanács 4 évre megválasztja a társulás elnökét, aki jogosult a társaság képviseletére. 

A társulás ellátási területe a társulási megállapodást kötött települések közigazgatási területe. A társulás célja, hogy az ISPA program keretében kialakított Regionális Szilárd Hulladékkezelő rendszeren belül a Cikói Regionális Hulladéklerakóban elvégeztesse a hulladék ártalmatlanítását, és a lerakót működtesse. 

A konzorciumi tanács 2009. január 15.-én tanácsülésen dönteni kívánt a project déli területét érintő közfeladat-ellátási szerződés módosításáról. Az időjárási viszontagságok miatt az ülés elmaradt, így a tanács döntésére feltehetően február közepén kerül sor.

Amennyiben az előterjesztés elfogadásra kerül, úgy a déli területen jelenleg hulladékgyűjtést és ártalmatlanítást végző szolgáltatók üzemeltetésébe kerülnek a lerakón kívüli vagyontárgyak, így gépjárművek, szelektív gyűjtőszigetek, hulladékátrakó állomások és komposztálók, valamint hulladékudvarok. 
II.

A cikói hulladéklerakó hatékony működtetése érdekében a megalakuló társulás-mint önálló jogi személy- megvásárolja a Re-Kom Kht. tulajdonosainak üzletrészét, és ily módon a Re-Kom Kht. egyszemélyes gazdasági társaság lesz melynek szászszázalékos tulajdonosa a 104. önkormányzatot magába foglaló társulás. Ily módon nem lesz akadálya annak, hogy a KvVM jóváhagyja a közfeladat-ellátási szerződést.
A társasági törvény szerint a Re-Kom Kht. társasági szerződését módosítani kell 2009. június 30. napjáig, és módosítással átalakítani Non-profit Korlátolt Felelősségű Társasággá. Ez a folyamat jogilag egyszerű és nem túl költséges megoldás. 

Annak érdekében, hogy a cikói hulladéklerakó üzemeltetése ilyen jogi megoldás mellett létrejöhessen egyeztetést szükséges tartani a KvVM fejlesztési igazgatóságának új vezetőjével. 

Amennyiben a minisztérium álláspontja mégsem egyezne a miénkkel, akkor marad az a I. pontban felvázolt lehetőség, hogy az üzemeltető maga a társulás lesz. 

III.
A Konzorciumi Tanács felhívásának megfelelően tudomásunk szerint a kistérségekhez tartozó önkormányzatok csaknem teljes egészében teljesítették az önkormányzatot terhelő finanszírozási kötelezettségüket (a 10% önrészt befizették). Így elhárult az akadálya a cikói építkezés folytatásának és határidőre történő befejezésének. 

A társulási megállapodás jóváhagyását illetve a társulásba történő belépésről a döntést az egyes önkormányzatok képviselő-testületeinek m i n ő s í t e t t  

t ö b b s é g  g e l hozott határozatával kell elrendelnie. Ezt követően kerülhet sor a társulási megállapodás aláírására, melyre a polgármesterek illetőleg az alpolgármesterek jogosultak. A társulási tanácsban nem feltétlenül nekik kell eljárniuk, képviselőként eljárhat a polgármester által meghatalmazott önkormányzati képviselő is. 

Az operatív tanács tagjainak megválasztásánál azt javasoljuk, hogy annak a Re-Kom Kht. jelenlegi tulajdonosait képviselő személyek legyenek, akik egyben a kistérségüket is össze tudják fogni. 

Szekszárd, 2009. január 19.

